เรื่องร้องเรียน (ถนน,คลอง) วันที่ 2022-08-05 09:34:51 — แขวงบางชัน เขตคลองสามวา กรุงเทพมหานคร
สวัสดีค่ะ ท่านชัชชาติ

ขออนุญาตรบกวนเวลาของท่านแจ้งเรื่องร้องเรียนค่ะ

ที่หมู่บ้าน The Passage ถนนคู้บอน แขวงบางชัน เขตคลองสามวา พบว่ามีการปล่อยน้ำเสียลงคลองตลอด น่าจะเป็นเพราะบ่อบำบัดน้ำเสียไม่ได้มาตรฐาน

เมื่อวันที่ 24 มิ.ย. 2565 มีการเข้ามาตรวจสอบโดยเจ้าหน้าที่ทีดินฯ มีนบุรี เจ้าหน้าที่โครงการแจ้งต่อหน้าเจ้าหน้าที่ที่ดินฯ ว่าตรวจสอบว่าระบบได้มีการทำงานตามปกติได้ โดยดูจากค่าไฟฟ้าของบ่อบำบัดในแต่ละเดือน พอลูกบ้านขอดูผลการตรวจคุณภาพน้ำที่ปล่อยออกจากระบบสู่คลองสาธารณะที่ผ่านมาว่าผ่านตามมาตรฐานหรือไม่ กลับไม่มีให้ดู

มีตัวแทนลูกบ้านโทรสอบถามไปที่สำนักงานเขตคลองสามวา ฝ่ายสิ่งแวดดล้อม แจ้งว่าไม่เคยมาตรวจเลย และโยนเรื่องให้ฝ่ายโยธาเขต โยนกันไป-มา จนถึงปัจจุบัน ตอนนี้น้ำในคลองสาธารณะเริ่มเน่าเสียจนส่งกลิ่นเหม็นแล้วเนื่องจากน้ำที่ถูกปล่อยออกจากระบบบำบัดมีสีดำสนิท มีกลิ่นเหม็นเน่าถูกปล่อยออกลงคลองสาธารณะอย่างต่อเนื่อง (ช่วงนี้ดีหน่อยเนื่องจากมีฝนตกอย่างต่อเนื่อง แต่ช่วงที่ฝนไม่ตกคือ สภาพน้ำย่ำแย่มากค่ะ)

จึงขอความอนุเคราะห์ให้ท่านผู้ว่า ช่วยส่งเจ้าหน้าที่ที่มีความรู้ความสามารถและทำงานอย่างตรงไปตรงมาเข้ามาตรวจสอบด้วยค่ะ เพราะว่าผู้ที่อาศัยในชุมชนจะได้รับผลกระทบดังกล่าวเป็นอย่างมาก

ขอบคุณค่ะ